༄༅། །ལྷ་མོ་རྡོ་རྗེ་ངེ་ནེ་མའི་བཀའ་གཏད་རྣམ་བཞིའི་ཕྲིན་ལས་
ནོར་བུའི་ཆུ་གཏེར་བཞུགས། །
ན་མོ་གུ་ར་ཝེ། འདིར་གནམ་ཆོས་ལྷ་མོ་ངེ་ནེ་མའི་བཀའ་གཏད་ལ། མཎྜལ་པདྨ་འདབ་བརྒྱད་དམ་འབྲུ་ཚོམ་སྟེང༌།
གཏོར་མ་དཔེའུ་རིས་ལྟར་གཙོ་འཁོར་རྣམ་པ་དང༌། སྐུ་ཙཀ །རིགས་ནས། ལས་བུམ། གཏོར་འབུལ། ཉེ་སྤྱོད་མཆོད་པ
བཅས་བཤམ། བདག་བསྐྱེད་ཐུགས་རྗེ་ཆེན་པོའམ། ཕྱག་རྡོར་གང་རུང་སྒོམ། ལས་བུམ་རྟ་མགྲིན་བསྐྱེད་བཟླས་བྱ། གནམ་
ཆོས་ལྷ་མོ་སྤྱིའི་ལས་བྱང་དུ་འདིའི་རབ་ཞི། ཞི་དང༌། ཁྲོ་མོ། རབ་ཁྲོས་རྣམས་ཀྱི་མངོན་རྟོགས་འཛུད་ནས་བསྙེན་པ་བརྒྱ་རྩ་
བརྒྱད་ཙམ་རེ་བྱ། སློབ་མ་ལ་སྒོར་ཁྲུས་དང་མཚམས་གཅོད་བཅས་སྔོན་དུ་འགྲོ་བས། མཚམས་སྦྱོར་དང༌། འདིར་
རྒྱལ་ ཀུན་བསྐྱེད་ ཡུམ་ ཤེས་ ཪབ་ ཕ་ རོལ་ ཕྱིན་ མ་ ཉིད་ གཟུགས་ སྐུར་ བཞེངས་ པ་ གང་
འདུལ་སྤྲུལ་པའི་རྣམ་རོལ་དབྱིངས་ཡེ་ལས་དང་འཇིག་རྟེན་མ་མོའི་སྒྱུ་འཕྲུལ་མཐའ་ཡས་
པ་སྟོན་པ་ལས། འདིར་ཞིང་སྐྱོང་དུར་ཁྲོད་མ་མོ་རྡོ་རྗེ་ངེ་ནེ་མའི་བཀའ་གཏད་བྱ་བ་སྟེ། རྟ་
མགྲིན་གསང་འདུས་ཨེ་ཀ་ཙ་ཏིའི་རྗེས་གནོང་ལས། ཕྱི་ལྟར་ཨེ་ཀ་ཙ་ཏི་མ༔ ནང་ལྟར་
དཔལ་ལྡན་རེ་མ་ཏིཿ གསང་བ་སྲོག་སྒྲུབ་ནག་མོ་སྟེ༔ ཡང་གསང་ཀུན་ཏུ་བཟང་མོ་ཡིན༔
ཞེས་གསུང་པས། དཔལ་ལྡན་ལྷ་མོ་རེ་མ་ཏི་དང༌། ཤན་པ་སྲོག་སྒྲུབ་ནག་མོ་སོགས།
མཚན་དང་སྐུ་ཡི་བཀོད་པ་ཙམ་ལས་ངོ་བོ་གཅིག་སྟེ། བསྟོད་རྙིང་ལས། ཨེ་ཀ་ཙ་ཏི་རལ་
གཅིག་མ། །བོད་སྐྱོང་ལྷན་ཅིག་སྐྱེས་མ་སྟེ། །ཞི་མཛད་དཀར་མོ་འོད་ལྡན་མ། །དྲག་མོ་
ཁྲོས་ཚེ་དམག་ཟོར་མ། །སྲིད་གསུམ་ཤ་ཟ་ཁ་མོ་ཆེ། །ཞེས་པས་དེ་རྣམས་ཐུགས་རྒྱུད་
གཅིག་ཀྱང༌། །སྒྲུབ་ལུགས་ཀྱིས་འཇམ་རྩུབ་སྣ་ཚོགས་བྱུང་བའོ། །འདིའི་སྒྲུབ་ཐབས་
རྒྱ་གཞུང་ལས། །དུར་ཁྲོད་ཀྱི་བདག་མོ་ཀུན་ཏུ་བཟང་མོའི་ཐུགས་སྤྲུལ་ཨེ་ཀ་ཙ་ཏི་ཐེག་
ཚོ
150

ལྷ་མོ་རྡོ་རྗེ་ངེ་ནེ་མའི་བཀའ་གཏད་རྣམ་བཞིའི་ཕྲིན་ལས་ནོར་བུའི་ཆུ་གཏེར།
མཆོག་བསྟན་པ་སྲུང་ཕྱིར་སྤྲུལ་པ་སྲོག་སྒྲུབ་ངེ་ནེ་མ་མཚན་གྱི་ཁྱད་པར་དམར་མོ་ཁྲག་
མདོག་མ། སྔོན་མོ་གཡུ་མདོག །སེར་མོ་གསེར་མདོག །ནག་མོ་ལྕགས་མདོག །བྱ་རྐང་
ནག་མོ་སོལ་མདོག་མ། དབུ་ལྔ་དྲེད་མགོ་མ། སྔོ་སྐྱ་ཐལ་མདོག་མ། འཁོར་མ་མོ་འབུམ་
དང་བཅས། ཞེས་གསུང་པས། སྲོག་སྒྲུབ་མའི་སྲོག་སྔགས་ཚན་བདུན་མ་མོ་དེ་བདུན་གྱི་
སྲོག་སྔགས་ཡིན་པར་སྣང་ཞེས་རྗེ་ཆགས་མེད་རིན་པོ་ཆེས་གསུངས་སོ། །འདིའི་སྒྲུབ་སྐོར་
རྒྱས་པ། ཨོ་རྒྱན་རིན་པོ་ཆེས་རྒྱ་གར་ལྷོ་ཕྱོགས་བྲག་རྡོ་རྗེ་སྦར་རྗེས་ལ་སྦས་ནས་མགོན་
པོ་བྱ་རོག་གདོང་ལ་གཏད་པ། ཕྱིས་སློབ་དཔོན་མི་སྐྱོད་རྡོ་རྗེས་བཏོན་པ།
པཎྜི་ཏ་ཟཱ་རོ་
ཙ་ན་དང་གཉལ་ལོ་ཙ་བས་བསྒྱུར་བའི་བཀའ་གཏད་རྒྱུན་ཡོད་ཅིང༌། དེའང་། སྔོན་མེ་རི་
འབར་བའི་དུར་ཁྲོད་དུ་གསང་བདག་གིས་བསྟན་པ་སྲུང་བར་དབང་བསྐུར་ནས་འདིའི་
རྒྱུད་གསུངས། བསིལ་བའི་ཚལ་དུ་རྡོ་རྗེ་རྣལ་འབྱོར་མས་སྐྱེ་རྒྱུད་སྒྲུབ་ཐབས་གསུང་ཕྲིན་
ལས་གཉེར་གཏད། སློབ་དཔོན་པདྨ་འབྱུང་གནས་ཀྱིས་དམ་ཚིག་བཀའ་བགོས་པ་ལྟར་རང་
གིས་ཞལ་བཞེས་དམ་བཅས་ནས་ངེས་དོན་བསྟན་དང་བསྟན་འཛིན་དཀོར་ནོར་བཅས་
སྐྱོང་བ་ལ་གཡེལ་བ་མེད་པ་སྟེ། འདིའི་གཞུང་རྙིང་ལས་ཆོས་སྐྱོང་ཕོ་རྒྱུད་མོ་རྒྱུད་གང་ལས་
ཀྱང་ལྷ་མོ་འདི་ཕྲིན་ལས་མྱུར་མགྱོགས་ཆེ། ཆོས་སྐྱོང་གཞན་ལས་སྙིང་ཉེ་བ། འགྲུབ་སླ་བ།
ར་འདའ་མྱུར་མགྱོགས་ཆེ་བ། དངོས་གྲུབ་ཆེ་ལ་མྱུར་བ་ཡུན་རིང་བ། དཀོར་ནོར་སྲུང་བ་
ལ་ཉིན་མཚན་ཐང་སློད་ཉེ་རིང་མེད་པར་སྐྱོང་བ། མི་རྟ་ནོར་ལུག་བ་ར་ཐམས་ཅད་རྒབ་
འཕེལ། ལོ་ལེགས། བསམ་པའི་དོན་ཐམས་ཅད་འགྲུབ། རྦད་ན། ཕ་རོལ་སྟོབས་ཆེ་བ་
དང་སྔགས་པ་ནུས་པ་ཆེ་ཡང་འགྲོ་བ་ཐེ་ཚོམ་མེད། ཆོས་སྐྱོངས་གཞན་ལས་སྟོབས་ཤུགས་
མྱུར་འགྱོགས་ཆེ་ཞེས། རྒྱུད་རྒྱལ་བ་དགོངས་འདུས་དང༌། ཕྱག་རྡོར་རྩལ་ཆེན་འདུས་པ་
དང༌། ཕག་མོའི་རྒྱུད་ལས་གསུང་ཞེས་འབྱུང་ངོ༌། །རྗེ་ཆགས་མེད་རིན་པོ་ཆེས་འདིའི་
རྒྱབ་འདྲེ་བཀར་སོགས་ཁོ་བོས་ལེགས་པར་ཚར་གྱི། ཁྱོད་སློབ་མ་རྣམས་ཀྱིས་མ་ཐོན་
151

གངས་ཅན་རིག་བཅུད་ལས། རག་མགོ་སྤྲུལ་སྐུའི་གསུང་འབུམ། ༼ཡ༽
ན་ཆོག་གསུང༌། དེས་ན་གཏེར་ཆེན་འགྱུར་མེད་རྡོ་རྗེ་དང༌། མཁས་གྲུབ་ཀརྨ་ཆགས་མེད་
ཀྱི་སློབ་བརྒྱུད་རྣམས་ལ་འགོ་ཞིང་ཕྲིན་ལས་གཡེལ་མེད་མཛད་པའི་སྲུང་མ། འདིའི་རྒྱུད་
སྒྲུབ་ཐབས་བཅས་པ་གཏེར་ཁ་དུ་མ་སྦས་པ་ཉང་རིན་པོ་ཆེའི་གཏེར་བྱོན་བཀའ་གཏད་
སྒྲུབ་ཐབས་འདོད་འཇོ་བུམ་བཟང་སོགས་སུ་བཞུགས་པ་དང་། རཏྣའི་ཐུགས་གསང་གི་
དབང་ཆེན་རྗེས་སུ་ཕྱིས་འགྱུར་ལུགས་ལྟར་མཛད་པའི་ཕྱག་རྒྱུན་སོགས་ཡོད་ཀྱང༌། འདིར་
ནི་
་གནམ་ཆོས་ཐུགས་གཏེར་སྙན་རྒྱུད་ཀྱི་ལུགས་ལྟར་སྒྲུབ་པ་ལ། བདག་གི་བགྱི་འོས་
གྲུབ་ནས་སློབ་མས་མཎྜལ་འབུལ་འཚལ། ད་བླ་མ་དང་ཆེ་མཆོག་པདྨ་ཐོད་ཕྲེང་རྩལ་དབྱེར་
མེད་པའི་དྲུང་དུ་གསོལ་བ་འདེབས་པ་འདིའི་རྗེས་ཟློས་མཛོད། བླ་མ་པདྨ་ཐོད་ཕྲེང་སྩལ༔
བདག་གིས་རྩེ་གཅིག་གསོལ་བ་འདེབས༔ ཞིང་སྐྱོང་ལྷ་མོ་ངེ་ནེ་མའི༔ བཀའ་གཏད་
བདག་ལ་སྩལ་དུ་གསོལ༔ ལན་གསུམ། རྒྱུད་དག་པར་བྱ་བའི་བདུན་རྣམ་དག་འདིའི་རྗེས་
ཟློས་མཛོད། དཀོན་མཆོག་གསུམ་ལ་བདག་སྐྱབས་མཆི། སོགས་ལན་གསུམ། ད་ཁྱེད་རང་
དམ་ཡེ་དབྱེར་མེད་གསང་བདག་ཕྱག་ན་རྡོ་རྗེ་མཐིང་ནག་རྡོ་རྗེ་དང་སྡིག་མཛུབ་ཞག་པ་
འཛིན་པ་གར་དགུའི་ཉམ་དང་ལྡན་པ་གསལ་ཐོབ་ལ་སྔགས་འདིའི་རྗེས་ཟློས་མཛོད།
ཨོཾ་བཛྲ་ཙཎྜ་མ་ཧཱ་རོ་ཥ་ཎ་ཧཱུྃ་ཕཊཿ༔ ད་བླ་མ་ཉིད་ཡི་དམ་དབང་དྲག་པདྨ་དངོས་ཡིན་སྙམ་
པས་གསོལ་བ་འདེབས་པ་འདིའི་རྗེས་ཟློས་མཛོད། ཆོས་སྐྱོང་རྡོ་རྗེ་ངེ་ནེ་མའི༔ བཀའ་
གཏད་བདག་ལ་སྩལ་དུ་གསོལ༔ ལན་གསུམ། ད་མདུན་དུ་བཤམ་པའི་སྐུ་དང་གཏོར་མ་ལ་
སོགས་པའི་དབང་རྫས་དང་ཐ་དད་མེད་པར་ལྷ་མོའི་སྐུ་འདི་ལྟར་གསལ་ཐོབ།
བྷྱོཿ། དུར་ཁྲོད་མཁའ་འགྲོ་ངེ་ནེ་མ༔ ཤིན་ཏུ་ཞི་ཞིང་རབ་ཏུ་ཞི༔ སྐུ་མདོག་དཀར་མོ་
གཡས་གྲི་ཁུག༔ གཡོན་པས་ཐོད་པ་བདུད་རྩི་འཛིན༔ དབུ་སྐྲ་ཐོག་ཅོག་རིན་ཆེན་བརྒྱན༔
མ་ཡི་ནང་༴ སྲིང་གི༴ ཁྱོད་ལ་འབོད༴ དམ་ཚིག༴ རླུང་དམར༴ མུན་པ༴ ཉེ་བའི་ཚནྡྷོ༔
དམ་རྫས་མཆོད་གཏོར་འདི་བཞེས་ལ༔ དམ་ལྡན་རྡོ་རྗེའི་སློབ་མ་ལ༔ སྐུ་ཡི་བྱིན་རླབས་
152

ལྷ་མོ་རྡོ་རྗེ་ངེ་ནེ་མའི་བཀའ་གཏད་རྣམ་བཞིའི་ཕྲིན་ལས་ནོར་བུའི་ཆུ་གཏེར།
རྩལ་དུ་གསོལ༔ ཞེས་རོལ་མོ་བྱ། དེ་ལྟར་གསོལ་བ་བཏབ་པས་སློབ་དཔོན་གྱི་ཐུགས་ཀ་ནས་
འོད་ཟེར་འཕྲོས་ལྷ་མོའི་ཐུགས་ཀར་ཕོག་པས་རྒྱུད་བསྐུལ་དུར་ཁྲོད་ལྷ་མོའི་སྐུ་དཔག་ཏུ་
མེད་པ་བྱུང་ནས། ཁྱེད་རང་རྣམས་ཀྱི་ལུས་ལ་ཐིམ་པས་ལྷ་མོ་ལུས་དང་གྲིབ་མ་བཞིན་
འགྲོགས་ནས་རྟག་ཏུ་ཕྲིན་ལས་མཛད་སྙམ་མོས་པ་མཛོད། སྐུ་གཏད་ལ། ཧཱུཾ། འདི་ནི་ལྷ་མོའི་
སྐུ་གཟུགས་ཏེ༔ ཁྱོད་ཀྱི་ལག་ཏུ་བཞག་པ་ཡིས༔ ལྷ་མོའི་སྐུ་ཡི་དབང་ཐོབ་ཤོག༔ ༀ་ར་ལི་
པྲ་མ་ཡ་ཛ༔ ལན་གསུམ། ཀཱ་ཡ་ཨ་བྷི་ཥིཉྩ་ཨཾ༔ རོལ་མོ་བྱ། སྐུ་ཡི་རྗེས་གནང་ངོ༌། །ཡང་ཆོས་སྐྱོང་རྡོ་
རྗེ་ངེ་ནེ་མའི༔ གསུང་གི་བཀའ་གཏད་སྩལ་དུ་གསོལ༔ གསུམ། ཞེས་གསོལ་བ་བཏབ་པས་
གསུང་ནས་འབྲུ་ཡིན་ཏེ་ནས་ཀྱི་མྱུ་གུ་སྐྱེ་རྒུའི་གསོས་སུ་སྨིན་པ་བཞིན་སྔགས་ཀྱི་གྲུབ་
འབྲས་མྱུར་དུ་སྨིན་ཕྱིར། སློབ་དཔོན་གྱི་ཐུགས་ཀའི་འོད་ཀྱིས་ལྷ་མོའི་ཐུགས་རྒྱུད་བསྐུལ།
དེའི་ཐུགས་ཀ་ནས་སྔགས་ཕྲེང་ནས་འབྲུ་དང༌། དབྱེར་མེད་གྲགས་སྟོང་རྡོ་རྗེའི་རང་སྒྲ་
སྒྲོགས་བཞིན་འཕྲོས། ཁྱེད་རང་རྣམས་ངག་ལ་ཐིམ་པས་ངག་ནུས་པ་དང་ལྡན་པའི་མོས་
པ་མཛོད། ཧཱུཾ་ནས་ཀྱི་འབྲུ་ནི་རེ་རེ་ཡང་༔ ལྷ་མོའི་རྩ་སྔགས་ཁྱོད་ཀྱི་ནི༔ ལག་ཏུ་བཞག་
པས་དབང་ཐོབ་ཅིང་༔ གསུངས་དབང་ཡོངས་སུ་རྫོགས་པར་ཤོག༔ ནས་སྤྱི་བོའི་རིག་འོད་དབུ་
རྒྱན་དང་ལག་ཏུ་ཆོས་སྐྱོང་རྩ་སྔགས་མོས་ལ། ༀ་ར་ལི་པྲ་མ་ཡ་ཛ༔ ལན་བདུན་བཟླར་གཞུགས། ཝཀྐ་ཨ་བྷི་
ཥིཉྫུ་ཨཱཿ གསུང་གི་རྗེས་གནང་ངོ་། །ཆོས་སྐྱོང་རྡོ་རྗེ་ངེ་ནེ་མའི༔ ཐུགས་ཀྱི་དབང་བསྐུར་སྩལ་
དུ་གསོལ༔ གསུམ། ཐུགས་གཏོར་མ་སྟེ་གཏོར་མའི་བརྡ་དོན། །གཏོར་ནི་ཆོས་ཀྱི་དབྱིངས་
ཡིན་ཏེ། །མ་ནི་རིག་པའི་ཡེ་ཤེས་སོ། །ཞེས་པ་ལྟར། གཟུང་འཛིན་གཉིས་སྣང་གཏོར་
ཞིང་མ་འགགས་ཡེ་ཤེས་ཀྱི་རོལ་པ་དབྱིངས་ཡེ་གཉིས་མེད་ཀྱི་ལྷ་མོའི་ཐུགས་གཉིས་མེད་
མཉམ་པ་ཉིད་ཀྱི་རང་བཞིན་སྐུ་མང་པོ་སྙིང་གར་ཐིམ་པར་མོས། ཧཱུཾ། འདི་ནི་ལྷ་མོ་ངེ་ནེ་མ༔
ཁྱོད་ཀྱི་ལག་ཏུ་བཞག་པ་ཡིས༔ ལྷ་མོ་འཁོར་དང་བཅས་པ་ཡི༔ ཐུགས་དབང་ཡོངས་
རྫོགས་ཐོབ་པར་ཤོག༔ སྔགས་ལན་བདུན། ཙིཏྟ་ཨ་བྷི་ཥིའུ་ཧཱུཾ༔ ཐུགས་ཀྱི་རྗེས་གནང་ངོ་། །
153

གངས་ཅན་རིག་བཅུད་ལས།
རག་མགོ་སྤྲུལ་སྐུའི་གསུང་འབུམ། ༼ཡ༽
ཆོས་སྐྱོང་རྡོ་རྗེ་ངེ་ནེ་མའི༔ ཡོན་ཏན་ཕྲིན་ལས་བཀའ་གཏད་སྩོལ༔ གསུམ། འོ་ཕྱག་མཚན་
གྲི་ཁུག་དང་ཐོད་པ་བདུད་རྩིས་བཀང་བ་འདི་ཁྱོད་ལ་གཏད་པས་བཀའ་བསྒོ་བ་བཞིན་
ལས་བྱེད་པར་སྒོམ་ཤིག །ཧཱུཾ། འདི་ནི་ལྷ་མོའི་ཕྱག་མཚན་ཏེ༔ ཁྱོད་ཀྱི་ལག་ཏུ་བཞག་པ་
ཡིས༔ ངེ་ནེ་འཁོར་དང་བཅས་པ་ཡི༔ བཀའ་གཏད་ཡོངས་རྫོགས་ཐོབ་པར་ཤོག༔ ཆོས་
སྐྱོང་ལྷ་མོ་རྡོ་རྗེ་ངེ་ནེ་མ་འཁོར་དང་བཅས་པས་སློབ་མ་རྻ་འདི་ལ་སྲུང་བ་དང་སྐྱབས་པ་ད
ང་མགོན་དང་སྡོང་གྲོགས་མཛད་དུ་གསོལ། སྔགས་ལན་བདུན། མཐར། གུ་ཎ་ཨ་བྷི་ཥིཉྩ་སྭཱཧཱ༔
དེས་ཆོས་སྐྱོང་དུར་ཁྲོད་ལྷ་མོའི་བཀའ་གཏད་ཡོངས་སུ་རྫོགས་པ་ཐོབ་པ་ཡིན་པས་ས་
མཆོག་མ་ཐོབ་ཀྱི་བར་དུ་ཆོས་སྐྱོང་དུ་བཟུང་སྙམ་པས་རྗེས་ཟློས་མཛོད། གཙོ་བོས་ཇི་ལྟར་སོགས།
དེའི་འགྲེས་གྱིས་ཞི་མ་ལ། མཎྜལ། གསོལ་འདེབས། ད་ཁྱེད་རང་གསང་བདག་དུ་གསལ་ཐོབ། བཛྲ་
ཙཎྜ༴བརྗོད། བླ་མ་དབང་དྲག་པདྨར་གསོལ་འདེབས་དང༌། དབང་རྫ་ས་དང་ཐ་དད་མེད་
པར་ལྷ་མོའི་སྐུ་འདི་ལྟར་གསལ་ཐོབ། དཀོར་བདག་ཆེན་མོ་ཞི་བའི་སྐུ༔ སྐུ་མདོག་དཀར་
ལ༴ སོགས། སྤྱན་ནི་ཁྲོ༔ ཀློག་དམར༴ མུན་པ་ཅན་གྱི༴ སོགས། སྔགས་སི་ལི་མ་ནི་ཛ༔ སོགས་
སོ་སོར་སྦྱར། ཁྲོ་མོ་ལ། ལྷ་མོ་ཅུང་ཞིག་ཁྲོས་པ་ནི༔ ཞལ་གཅིག་ཕྱག་བཞི་༴སོགས། སྟོད་གཡོག་
སྔོན་པོ་སྐུ་མདོག་སྔོ༔སོགས། ཀློག་དམར་སྐར་མདའི་བོང་དང་བཅས༔ མུན་པ་ཅན་གྱི༴
སོགས། སྔགས་མཧཱ་པདྨ་ཧུར་ཧུར༔ རབ་ཁྲོས་ལ། ལྷ་མོ་ཤིན་ཏུ་ཁྲོས་པ་ནི༔ ཞལ་གཅིག་ཕྱག་ནི་
དྲུག་པ་སྟེ༔ དང་པོ་གཉིས་ཀྱི་གྲི་གུག་དང་༔ སོགས། ཞལ་ནི་སྲིན་མོ་ཁྲོས་པའི་གཟུགས༔
ཀློག་དམར༴ མུན་པ༴ སོགས། སྔགས་ནི། ༀ་ར་ལི་པྲ་མ་ཡ་ཛ༔ སི་ལི་མ་ནི་ཛ༔ མཧཱ་པདྨ་ཧུར་
ཧུར༔ བྷྱོཿ་བྷྱོཿ༔ རྦད་རྦད༔ ཞེས་སོ་སོར་སྦྱར་བས་འགྲུབ་པོ། དེ་ལྟར་སོ་སོར་བསྐུར་ན་རྗེས་མ་རྣམས་ལ་གསོལ་
འདེབས་ཐོག་མ་དེས་ཆོག །གལ་ཏེ་ཕྱོགས་ཅིག་ཏུ་བསྡུས་ནའང་རུང་བར་སེམས་ཏེ། གཞན་སྔར་ལྟར་ལ། སྐུ་ཡི་དབང་གི་
ལྷ་བསྐྱེད་བརྗེས། རྗེས་མ་རྣམས་རིམ་བཞིན་དཀྱུས་གཅིག་ཏུ་འདོན། བསྐུར་ཚིག། ཧཱུཾ། འདི་ནི་ལྷ་མོའི་
གཟུགས་ཏེ༔ རབ་ཞི་ཞི་དང་ཁྲོས་རབ་ཁྲོས༔ ཁྱོད་ཀྱི་ལག་ཏུ་བཞག་པ་ཡིས༔ ལྷ་མོ་སྐུ་ཡི་
154

ལྷ་མོ་རྡོ་རྗེ་ངེ་ནེ་མའི་བཀའ་གཏད་རྣམ་བཞིའི་ཕྲིན་ལས་ནོར་བུའི་ཆུ་གཏེར།
དབང་ཐོབ་ཤོག༔ སྔགས་རྣམས་དཀྱུས་གཅིག་བཟླ་བ་སོགས་འགྲེས་སུ་ཤེས་པར་བྱའོ། །དམ་བགྲགས་སྐབས།
ཆོས་སྐྱོང་དུ་བཟུང་སྙམ་པ་དང༌། སྤྱིར་གསང་སྔགས་ཀྱི་དམ་ཚིག་རྣམས་བསྲུང་དགོས་པ་
གཞིར་བཅས་དང༌། ཁྱད་པར་ཡེ་ཤེས་ལྷ་མོ་དཔོན་གཡོག་གི་དམ་ཚིག་ཀྱང་དེར་འདུས་
མོད་ཀྱི། བྱེ་བྲག་མེ་དང་རླུང་དང་། བུད་མེད་སྦྲུམ་མ་ལ་མི་སྨད་པ་དང༌། ནལ་ཕྲུག་དང་།
བོང་བུ་ལ་བྱམས་པར་བྱ་བ། ཕྲེང་བ་མི་ལག་མི་འགྲིམ། རླུང་ནག་འཚུབ་མ་ལ་རྒྱབ་མི་སྟོན་
པ༑ རྡོ་སོལ་མཐོང་ན་ཆུ་ལ་མི་བསྐྱུར་བ་དེ་རྣམས་ཡང་བསྲུང་དགོས་པ་ཡིད་ལ་བཞག་
ནས་རྗེས་ཟློས་མཛོད། དེ་དག་ནི་གནམ་ཆོས་ལུགས་སོ། །
རཏྣའི་ལུགས་ཀྱི་ལྷ་མོ་ནི་ཐུགས་ཆེན་གསང་འདུས་བཀའ་སྲུང་ཡིན་པས། ཐུགས་གསང་དབང་ཆེན་འབྲེལ་བར་
བཀའ་གཏད་ཕྱག་བཞེས་ཀྱི་རྒྱུན་ཡོད་པ། དབང་སྒྲིགས་རུ་མེད་པས། དེའི་རྒྱུན་མི་ནུབ་ཕྱིར་ཟུར་དུ་བསྐུ